Blå Jungfrun

Blå Jungfrun (varem ka Blåkulla) on Rootsile kuuluv saar Läänemeres Kalmari väinas mandri ja Ölandi saare vahel. Halduslikult kuulub saar Kalmari lääni Oskarshamni valda. Saar asub Ölandist umbes 8 km ja mandrist ligikaudu 14 km kaugusel.

 Loodus 
Blå Jungfrun on 66 hektari suurune kaljusaar. Saare kõrgeim koht ulatub 86 meetrit üle merepinna. Saarel kasvavad hõredad segametsad ja lõunaosas lehtmets. Isoleeritud ja tsivilisatsiooni mõjudest suuresti puutumata Blå Jungfruni saarel pesitseb haruldasi linnuliike ja esineb haruldasi putukaliike. Ainsad imetajad saarel on nahkhiired. Varasem jäneste asurkond suri karmide talvede tõttu välja.Blå Jungfrun Nationalpark Guidebook Sweden. Vaadatud 15. märtsil 2024

 Ajalugu 
Kuigi saar on olnud enamasti asustamata, leiti 2014. aastal arheoloogiliste väljakaevamiste käigus sealt inimtegevuse jälgi, mis pärinevad 9000 aasta tagusest ajast.Blå Jungfrun Astonishing Legends. Vaadatud 5. aprillil 2024

1741. aastal külastas Blå Jungfruni loodusteadlane Carl von Linné, kes ütles saare kohta: "Kui mõni koht maailmas tundub õudne, on see kindlasti üks kohutavamaid".The enigmatic isle – Blå jungfrun Oskarshamn.com Vaadatud 15. märts 2024

1904. aastal omandas Rootsi graniidifirma õiguse saarelt graniidi kaevandamiseks. Avalikkus hakkas nõudma saare päästmist. Tööstur ja pankur Torsten Kreuger ostis 1925. aastal saare ära ja kinkis selle 1926. aastal riigile. 1926. aastal asutati saarel Blå Jungfruni rahvuspark.History Sveriges nationalparker. Vaadatud 15. märtsil 2024 Rahvuspargi territooriumi laiendati 1988. aastal.Blå Jungfrun Vildmarksliv. Vaadatud 5. aprillil 2024

 Folkloor 
Rootsi folklooris on Blå Jungfruni saarel maagilise ja kurja koha kuulsus. Uskumuse kohaselt kogunesid nõiad suurel neljapäeval saarele, et kuradit teenida. Inimesed püüdsid saare endist nime Blåkulla vältida ja mitte välja öelda.Blå Jungfrun Island, Sweden: Where Witches Dwell and Labyrinths Confuse Ancient Origins, 21. märts 2018. Vaadatud 15. märts 2024

 Vaatamisväärsused 
Saarel asub suur Trolleborgi kivilabürint, mille rajamise aeg ei ole teada.Labyrinth Sveriges nationalparker. Vaadatud 15. märtsil 2024

 Galerii 

 Viited 

Kategooria:Rootsi saared
Kategooria:Kalmari lään